Document ID: 32004R0186

Κανονισμός (ΕΚ) αριθ. 186/2004 της Επιτροπής
της 2ας Φεβρουαρίου 2004
για τροποποίηση του κανονισμού (EΚ) αριθ. 1255/1999 του Συμβουλίου και του κανονισμού (EΚ) αριθ. 2571/97 όσον αφορά τους κωδικούς συνδυασμένης ονοματολογίας για τα μπισκότα με προσθήκη γλυκαντικών ουσιών και για τις γκόφρες και τις γκοφρέτες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), και ιδίως το άρθρο 10, το άρθρο 15 και το άρθρο 31 παράγραφος 14,
Εκτιμώντας τα ακόλουθα:
(1) Στο άρθρο 31 του κανονισμού (EΚ) αριθ. 1255/1999 προβλέπεται η χορήγηση επιστροφής για ορισμένα προϊόντα που εμπίπτουν στο πεδίο εφαρμογής του εν λόγω κανονισμού, εφόσον εξάγονται υπό μορφή εμπορευμάτων που αναφέρονται στο παράρτημα II του κανονισμού.
(2) Το άρθρο 4 του κανονισμού (EΚ) αριθ. 2571/97 της Επιτροπής, της 15ης Δεκεμβρίου 1997, σχετικά με την πώληση σε μειωμένη τιμή βουτύρου και τη χορήγηση ενίσχυσης στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής(2) αναφέρεται σε κωδικούς ΣΟ των τελικών προϊόντων στα οποία εφαρμόζονται τα μέτρα που προβλέπονται από τον υπόψη κανονισμό.
(3) Λόγω της έκδοσης του κανονισμού (EΚ) αριθ. 1789/2003 της Επιτροπής(3), που τροποποιεί το παράρτημα I του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(4), προβλέφθηκαν τροποποιήσεις της συνδυασμένης ονοματολογίας στην περίπτωση ορισμένων προϊόντων.
(4) Συνεπώς, το παράρτημα II του κανονισμού (EΚ) αριθ. 1255/1999 και το άρθρο 4 του κανονισμού (EΚ) αριθ. 2571/97 πρέπει να τροποποιηθούν.
(5) Οι εν λόγω τροποποιήσεις αρχίζουν να εφαρμόζονται με την έναρξη εφαρμογής του κανονισμού (EΚ) αριθ. 1789/2003.
(6) Ως εκ τούτου, οι κανονισμοί (EΚ) αριθ. 1255/1999 και (EΚ) αριθ. 2571/97 πρέπει να τροποποιηθούν.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από το παράρτημα II του κανονισμού (EΚ) αριθ. 1255/1999 διαγράφεται η ακόλουθη γραμμή:
ΘΕΣΗ ΠΙΝΑΚΑ "
Άρθρο 2
Στο άρθρο 4 παράγραφος 1 τύπος A σημείο A1 του κανονισμού (EΚ) αριθ. 2571/97, οι κωδικοί ΣΟ " 1905 30, 1905 90 40 " αντικαθίστανται από τους κωδικούς " 1905 31, 1905 32 ".
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Φεβρουαρίου 2004.

Labels: 3
17